**Lisa 4**

Pakkumuse küsimine konsultatsiooniteenuse osutamiseks   
Kadrina valla arengukava 2035+ väljatöötamisel

Kadrina Vallavalitsus on algatanud uue arengukava koostamise. Protsessi läbiviimiseks soovime osta konsultatsiooni teenust, et tagada neutraalse eksperdi vaadet arengustrateegia koostamisele. Konsultandi ülesanne on strateegia koostamise protsessi metoodiline nõustamine ja juhendamine. Arengukava koostamise tähtaeg on 31. mai 2023.

Arengukava koostamine koosneb järgmistest etappidest:

1. **Olukorra (sh andmete) analüüs** – andmete kogumine arenguvõimaluste, vajaduste ja väljakutsete kaupa, nende süstematiseerimine ja analüüs.
2. **Vajaduste, väljakutsete ja võimaluste ning strateegiliste suundade kaardistamine** - analüüsitakse seniseid arengudokumente (sh nii kohalikul kui riigi tasandil) ja uuringuid ning viiakse läbi arutelusid peamiste probleemkohtade ja võimaluste väljaselgitamiseks ning esmase visiooni sõnastamiseks.
3. **Eesmärgiseade** – kaardistatud väljakutsete ja arenguvõimaluste ning saadud andmete alusel valla visiooni ja pikaajaliste eesmärkide seadmine.
4. **Tegevuskava koostamine -** vastavalt seatud pikaajalistele eesmärkidele, sealjuures tegevuste kavandamisel hinnatakse ka nende kuluefektiivsust ja valla eelarvevõimalusi.

**Konsultandi kaasamise etapid:**

1. Eeltingimuste loomine

* Informatiivsed
* Protseduurilised
* Metoodilised

1. Protsessi juhtimine

* Juhendamine
* seminaride ettevalmistamine ja läbiviimine
* avalikkuse kaasamine
* sisulise töö hindamine ja muutuste sisse viimine

1. Teksti korrigeerimine ja tagasisidestamine

* elluviimise nõustamine